# Torre-xiva

Torre-xiva (en castellà i oficialment, Torrechiva) és un municipi valencià que es troba a la comarca de l'Alt Millars.

## Geografia

Gran part del seu terme està travessat pel riu Millars; es troba poblat de grans extensions de bosc on les espècies predominants són el pi i l'alzina. Així, 678 hectàrees del terme municipal estan ocupades per bosc i tan sols 216 per superfícies de cultius.
Limita amb Cirat, Lludient, Toga, Espadella i les Fonts d'Aiòder.

## Història

La població és d'origen àrab i va ser conquistada pel rei cristià Jaume I en el segle xiii. Lloc de moriscs, entre 1565 i 1572 la població musulmana ascendia a 17 cases, però arran de l'expulsió dels moriscs, va quedar reduïda a 16 llars en 1646. Fins al segle xix va formar part del ducat de Vilafermosa. Les principals produccions agràries durant els segles xviii i xix eren els cereals, la garrofera, l'ametler, l'olivera i la morera (que ha desaparegut en el segle XX). Durant les guerres civils del segle xix va estar quasi sempre ocupada pels carlistes.

## Demografia

Evolución demográfica :
| 1990 | 1992 | 1994 | 1996 | 1998 | 2000 | 2002 | 2004 | 2006 | 2008 | 2010 |
| 62 | 63 | 62 | 63 | 68 | 76 | 86 | 88 | 98 | 98 | 96 |

## Economia

L'agricultura és quasi exclusivament de secà i els camps se situen en el clàssic abancalament en terrasses, encara que hui dia la majoria estan abandonats. També hi trobem cultius de regadiu, sobretot de cítrics, en la part més baixa del poble, al costat del riu Millars.

## Política i govern
### Alcaldia

Des de 1995 l'alcalde de Torre-xiva és Esteban Salas Guillamón, del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Joaquín Herrandos Guillamón Carlos Lecha Chiva | UCD UCD | 19/04/1979 20/04/1980 | n/d -- |
| 1983–1987 | Carlos Lecha Chiva Rafael Bonet Andreu | PDL PDL | 28/05/1983 13/06/1985 | n/d -- |
| 1987–1991 | Rafael Bonet Andreu | IND | 30/06/1987 | -- |
| 1991–1995 | Rafael Bonet Andreu | PP | 15/06/1991 | -- |
| 1995–1999 | Esteban Salas Guillamón | PP | 17/06/1995 | -- |
| 1999–2003 | Esteban Salas Guillamón | PP | 03/07/1999 | -- |
| 2003–2007 | Esteban Salas Guillamón | PP | 14/06/2003 | -- |
| 2007–2011 | Esteban Salas Guillamón | PP | 16/06/2007 | -- |
| 2011–2015 | Esteban Salas Guillamón | PP | 11/06/2011 | -- |
| 2015–2019 | Esteban Salas Guillamón | PP | 13/06/2015 | -- |
| 2019-2023 | Esteban Salas Guillamón | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

### Eleccions municipals de 2015

Resultats electorals - Torre-xiva, 2015 :
| Candidatura | Candidatura | Cap de llista | Vots | Regidors | % vots |
| | Partit Popular de la Comunitat Valenciana | Esteban Salas Guillamón | 50 | 3 | 83.33 |
| | Partit Socialista del País Valencià | Gema de la Paz Badenas | 5 | 0 | 8.33 |
| | En blanc | | 3 | | 5.00 |
| | Nuls | | 3 | | 4.76 |
| Total | Total | 63 | 63 | 3 | |

## Monuments

* Església de Sant Roc. Del segle xviii.
Molt similar a la resta de les esglésies existents en la zona, d'estil barroc desornamentat o renaixentista. Té una sola nau amb dependències annexionades, i un campanar.
* Torre de Torre-xiva. Del segle xiii.
La ubicació actual de la torre és en l'interior de la població; no obstant això, el lloc on se situa respon a la defensa del pas de l'estret de Toga, aigües amunt d'este pas angost i al marge dret del riu Millars. La torre és de planta circular. Presenta factura bastant tosca realitzada amb palets de diferents grandàries, travats amb argamassa, i es troba mig encastada en la façana d'una casa. L'estat de conservació és aparentment acceptable, i és utilitzada com a habitatge.
* Castell. Del segle xi.
Restes del castell d'origen musulmà. Actualment es troba en ruïnes i només la torre roman en peus.

## Festes i celebracions

* Torre-xivaSant Antoni. El 17 de gener.
* Sant Roc. El 16 d'agost.

## Notes

* ↑ Ind. és l'abreviatura d'independents.

## Referències

* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. Benifallim. Històric de Govern Local». Portal d'informació ARGOS. [Consulta: 6 desembre 2020].

## Enllaços externs

* Ajuntament de Torre-xiva
* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..
Els vint-i-cinc municipis més petits del País Valencià :
1. Castell de Cabres 20 · 2. Sempere 26 · 3. Tollos 30 · 4. Palanques 38 · 5. Figueres 46 · 6. Famorca 48 · 7 Sacanyet 52 · 8. Villores 53 · 9. Vallat 54 · 10. la Font de la Reina 58 · 11. la Pobla de Sant Miquel 59 · 12. Torralba 60 · 13. Vallibona 61 · 14. Herbers 63 · 15. Pavies 74 · 16. Matet 78 · 17. Vilamalur 85 · 18. Torre-xiva 89 · 19. Vilanova de Viver 89 · 20. Espadella 92 · 21. Benimassot 93 · 22. les Fonts d'Aiòder 95 · 23. Carrícola 99 · 24. la Serratella 103 · 25. Toga 104 :